b'\n_START_ARTICLE_\nMPEG-7\n_START_PARAGRAPH_\nSa dostupno\xc5\xa1\xc4\x87u standarda MPEG-1, MPEG-2, MPEG-4 i drugih digitalnih kodnih standarda bilo je lako pribaviti i raspodijeliti audio-video sadr\xc5\xbeaj. Me\xc4\x91utim, mno\xc5\xa1tvo digitalnog sadr\xc5\xbeaja predstavljalo je ogroman izazov za upravljanje tim sadr\xc5\xbeajem. \xc5\xa0to je vi\xc5\xa1e sadr\xc5\xbeaja, postaje te\xc5\xbee da se njime upravlja, da se on pretra\xc5\xbeuje i filtrira kako bi se prona\xc5\xa1lo ono \xc5\xa1to nam stvarno treba. Sa druge strane, sadr\xc5\xbeaj ima vrijednost ukoliko mo\xc5\xbee biti otkriven brzo i efikasno. Po\xc5\xa1to su na\xc4\x8dinjeni va\xc5\xbeni koraci na putu daljeg razvoja digitalnog audio-video sadr\xc5\xbeaja, MPEG je prepoznao da je potrebno usmjeriti problem ka upravljanju audio-video sadr\xc5\xbeajem. 1996 godine MPEG je pokrenuo MPEG-7 projekt pod nazivom \xe2\x80\x9cOpis interfejsa za multimedijalni sadr\xc5\xbeaj\xe2\x80\x9c sa ciljem da se specificira standard za opis razli\xc4\x8ditih tipova audio-video informacija kao \xc5\xa1to su osnovni dijelovi, skladi\xc5\xa1tenje informacija, bez obzira na njihov format, na\xc4\x8din predstavljanja ili medija. Poput drugih MPEG standarda, MPEG-7 se susre\xc4\x87e sa nizom zahtjeva od prethodnih MPEG standarda, audio-video predstava ovdje nema za cilj da komprimira i reproducira podatke, ve\xc4\x87 se bavi tzv. metapodacima (podaci o podacima). MPEG-7 deskriptori osiguravaju rje\xc5\xa1enje za metapodatke kod velikog broja primjena. Oni su nezavisni od medija i formata na bazi objekata i sa mogu\xc4\x87no\xc5\xa1\xc4\x87u pro\xc5\xa1irenja. MPEG-7 specificira format za deskripciju i njegovo dekodiranje. MPEG-7 specificira dva osnovna tipa alata: deskriptori (eng. descriptor - D) i sheme za deskripciju (eng. descriptor scheme - DS). Deskriptor je predstavljanje karakteristika koje definiraju sintaksu i semantiku. Deskripcije MPEG-7 mogu se predstaviti na dva na\xc4\x8dina: tekstualni tipovi koji koriste opis definicije jezika (eng. desciption definition language \xe2\x80\x94 DDL) i binarne tokove koji koriste binarni format za metapodatke (eng. binaiy form at for metadata \xe2\x80\x94 BiM) MPEG-7. To je u osnovi DDL alat za kompresiju.\n_START_SECTION_\nSistemski\n_START_PARAGRAPH_\nOvaj dio odre\xc4\x91uje alate za transport i memoriranje MPEG-7 deskripcije koriste\xc4\x87i BiM format za binarno predstavljanje.\n_START_SECTION_\nOpis definicije jezika\n_START_PARAGRAPH_\nOpis definicije jezika odre\xc4\x91uje jezik kod kreiranja novih shema za deskripciju kao i za pro\xc5\xa1irenje i modifikaciju postoje\xc4\x87ih. DDl je baziran na ozna\xc4\x8denom jeziku za pro\xc5\xa1irenje (XML) koji je dio W3C.\n_START_SECTION_\nVideo\n_START_PARAGRAPH_\nTre\xc4\x87i dio odre\xc4\x91uje alate za opis osnovne strukture i deskriptore ili deskripcione sheme za opis vizualnih karakteristika te za lokalizaciju opisnih objekata na slici ili video sekvenci. MPEG-7 video deskriptor pokriva pet osnovnih vizualnih karakteristika koji uklju\xc4\x8duju boju, teksturu, oblik, pokret i lokalizaciju (deskriptor prepoznavanja lica je tako\xc4\x91er definiran).\n_START_SECTION_\nAudio\n_START_PARAGRAPH_\nOvaj dio odre\xc4\x91uje alate za audio deskripciju koji su organizirani kao melodija, ti\xc5\xa1ina, govorni sadr\xc5\xbeaj i zvu\xc4\x8dni efekti.\n_START_SECTION_\nReferentni softver\n_START_PARAGRAPH_\nReferentni softver sadr\xc5\xbei softver za implementaciju alata odre\xc4\x91enih u prethodnim dijelovima. Kao i kod MPEG-4 standarda, ovaj softver koristi se za primjene koje su prilago\xc4\x91ene MPEG-7 standardom\n_START_SECTION_\nPrilago\xc4\x91eno testiranje\n_START_PARAGRAPH_\nU ovom dijelu standarda se odre\xc4\x91uju procedure koje osiguravaju da se provjeri da li deskripcioni tokovi odgovaraju zadanim specifikacijama u prethodnim dijelovima.\n_START_SECTION_\nEkstrakcija i primjena MPEG-7 deskripcije\n_START_PARAGRAPH_\nOvdje se osiguravaju korisne informacije o ekstrakciji i upotrebi deskripcije.\n_START_SECTION_\nProfili i nivoi\n_START_PARAGRAPH_\nOvaj dio odre\xc4\x91uje opis profila i nivoa. Deskripcioni nivo u op\xc4\x87em slu\xc4\x8daju opisuje podniz svih deskripcija i alata opisanih u MPEG-7. Deskripcija alata u deskripcionom profilu podr\xc5\xbeava niz funkcionalnosti za odre\xc4\x91enu klasu primjena: nivo raspr\xc5\xa1enja profila definira ograni\xc4\x8denja u pogledu uskla\xc4\x91enosti opisa sa ograni\xc4\x8denjem koje predstavlja maksimalna dozvoljena kompleksnost.\n_START_SECTION_\nDefinicija sheme\n_START_PARAGRAPH_\nOvdje se odre\xc4\x91uje definiciju sheme kroz MPEG-7. Prikuplja opise alata odre\xc4\x91enih u MPEG-7 i odre\xc4\x91uje opis sintakse i sheme primjenom opisa jezika po definiciji DDL-a.\n_START_SECTION_\nProfil shema\n_START_PARAGRAPH_\nObuhvata sheme za razli\xc4\x8dite profile.'